Accident cu trei morți, între care un copil de 6 ani, după ce o mașină a lovit un camion pe DN1.
Trei persoane, între care un copil de 6 ani, au murit, miercuri, pe Drumul Național 1. O mașină a lovit un camion, între localitățile Morlaca și Hodiș. Un băiat de 10 ani a fost dus la spital.
Trei persoane, între care un copil de 6 ani, au murit, miercuri, pe Drumul Național 1 E60, după ce o mașină a lovit un camion, între localitățile Morlaca și Hodiș. Un băiat de 10 ani a fost dus la spital.Potrivit Poliției Cluj, accidentul s-a produs pe DN1 E60, la intersecția cu DC 126, între localitățile Morlaca și Hodiș."Din datele primite de la fața locului, în evenimentul rutier a fost implicat un ansamblu de vehicule și un autoturism. Autoturismul care se deplasa în direcția Cluj-Napoca ar fi intrat în coliziune cu un camion care circula pe sensul opus", au transmis reprezentanții Poliției Cluj.În urma impactului a rezultat decesul a trei persoane.Potrivit ISU Cluj, doi adulți au fost găsiți în mașină, încarcerați, cu traumatisme incompatibile cu viața, iar în afara mașinii erau doi copii, dintre care o fetiță de 6 ani era decedată. Un băiat de 10 ani, stabil hemodinamic, a fost consultat la fața locului și a fost transportat la spital de către un echipaj al Ambulanței.Traficul în zona producerii accidentului este blocat la ora transmiterii știrii.